polyglot-tagger/wikipedia-language-snippets-filtered huggingface dataset:
ཐེ་གེ་ལ་ངོས་མི་འདྲ་བ་དྲུག་ཡོད་པ་དང་ངོས་རེ་རེས་སེམས་ཅན་མི་འདྲ་བ་རེ་རེ་མཚོན་གྱི་ཡོད། ཐེ་གེའི་ཁ་ཡར་འཁོར་ན་ར་ཐེ་ཡིན། ཐེ་གེའི་ཁ་མར་འཁོར་ན་ལུག་ཐེ་ཡིན། ཐེ་གེའི་གཡས་ཀྱི་ཟུར་ངོས་རྟ་ཐེ་ཡིན། ཐེ་གེའི་གཡོན་གྱི་ཟུར་ངོས་མཛོ་ཐེ་ཡིན། ཐེ་གེ་ཟུར་རྣོ་ས་ནས་ཡར་འགྲེང་ནས་བསྡད་ན་སེང་ཐེ་ཟེར། ཐེ་གེའི་ཟུར་མཉམ་ས་ནས་ཡར་
འགྲེང་ནས་བསྡད་ན་རྔ་མོང་ཟེར། མི་ཚང་ཕལ་ཆེར་ལ་ཐེ་གེ་ཉར་སའི་སྒམ་ཆུང་རེ་ཡོད་ལ་ཐེ་གེ་རྣམས་ལ་ཚོན་སྣ་ཚོགས་བྱུགས་ཏེ་སྙིང་རྗེ་བོ་བཟོས་ཡོད།
ཐེ་གེའི་རྒྱུ་ཆ་ནི་ར་ལུག་གི་རྗེ་ངར་དང་རྐང་མགོ་འབྲེལ་མཚམས་ཀྱི་རུས་པ་རྡོག་རྡོག་དེ་ཡིན་པ་དང་། ར་ལུག་མང་སའི་རོང་འབྲོག་གི་ས་ཁུལ་དུ་ཐེ་གེའི་རྒྱུ་ཆ་འཚོལ་སླ་བ་ཡོད།
ཐེ་གེ་ནི་བོད་ཡུལ་སྟོད་སྨད་བར་གསུམ་ཀུན་ལ་དར་ཁྱབ་ཆེ་བའི་བྱིས་པའི་རོལ་རྩེད་ཅིག་ཡིན་ཞིང་། བྱིས་པ་རྣམས་ཀྱིས་ཐེ་གེ་རྩེ་བར་སྤྲོ་སྣང་ཆེན་པོ་བྱེད་ཀྱི་ཡོད།
སྤྱི་ཚོགས་ཀྱི་གྲུ་ཟུར་རེ་རེ་ནས་བོད་ཀྱི་གླུ་གཞས་སྒྱུ་རྩལ་ལ་བློ་ཁ་ཕྱོགས་པའི་དགེ་རྒན་དང་གྲོགས་པོ་གང་མང་ལ་བརྟེན་པས་སྤྱི་ལོ2008ལོ་ནས་གཞན་དང་མཉམ་བསྡེབས་ཀྱིས་སྟོང་རི་ལྷ་མཚོ་དང་ཕ་ཡུལ་བིས་མདོ་སོགས་ཀྱིས་མཚོན་པའི་གླུ་གཞས་ཆེད་རྩོམ་གྱི་ཟེར་སྡེར་འགའ་རེ་པར་དུ་བསྐྲུན་པས་ཀླུ་མོ་མཚོ་ཞེས་པའི་གླུ་མ་ཆུང་ཆུང་དེའང་བོད་ཀྱི་གླུ་གཞས་སྒྱུ་རྩལ་གྱི་གར་སྟེགས་སྟེང་ནས་བོད་པ་ཁྲི་མ་འབུམ་གྱིས་རེ་སྒུག་གི་མིག་འབྲས་གཏོད་ས་ཞིག་ཏུ་གྱུར།
རབ་བྱུང་བཅུ་གཉིས་པའི་མེ་སྦྲུལ་ལོ་སྟེ་སྤྱི་ལོ༡༧༣༧ལོར་ཆིང་གོང་མ་ཆན་ལུང་གི་བཀའ་བཞིན་པེ་ཅིང་དུ་བཀའ་འགྱུར་གྱི་པར་གཞི་གསར་བཞེངས་བགྱིས་ཞེས་ལོ་རྒྱུས་ཡིག་རིགས་གང་མང་པོའི་ནང་བཀོད་འདུག་ཀྱང་ཞིབ་གསལ་ཆན་ལུང་དཔར་མའི་དཔར་ཕུད་དང་རྟེན་བཞུགས་དཔར་འམ་ཀར་ཆག་སོགས་ཅི་ཡང་ད་ཆ་མཐོང་ལམ་དུ་མ་གྱུར་པས་དེ་ནི་སྔར་གྱི་དཔར་སློག་ཡིན་ནམ་དངོས་གནས་གསར་བཞེངས་ཡིན་པ་དང་དུང་བརྟག་པའི་གནས་སུ་འདུག་གོ།
རབ་བྱུང་བཅུ་པའི་ཤིང་སྦྲུལ་ལོ་སྟེ་སྤྱི་ལོ༡༦༥༠ལོར་མིང་གོང་ཝན་ལིས་སྔར་གྱི་གཡུལ་ོ་དཔར་མའི་བཀའ་འགྱུར་བསྐྱར་བརྐོ་བྱས་ཤིང་བསྟན་འགྱུར་པོད་ཞེ་གཉིས་ཙམ་གསར་བརྐོ་བྱས་པར་བཤད་ལ་རྒྱའི་ཡི་གེར་རྒྱུད་དེ་ པོད་ཞེ་གཉིས་བསྣན་ཞེས་བཀོད་པ་ནོར་འདུག་ལ་འདི་པར་གཞི་ཤིང་དང་སྣག་དཔར་ཡིན་པར་བཤད་མོད།དཔར་མ་ད་ལྟ་མི་རྙེད།
རབ་བྱུང་བཅུ་གཅིག་པའི་ཆུ་ཕག་ལོ་སྟེ་སྤྱི་ལོ་༡༦༨༣ལོར་ཆིང་གོང་མ་ཁང་ཤིས་ཀྱི་བཀས་པེ་ཅིང་དུ་བཀའ་འགྱུར་ཆ་ཚང་གི་དཔར་གཞི་བརྐོས་ཡིན་པར་བཤད་ལ་དུས་ཕྱིས་འཇར་པན་གྱིས་བརྙན་པར་བརྒྱབ་སྟེ་དེབ་གཟུགས་སུ་བསྐྲུན་ཡོད་པའི་ཕྱི་མོ་ནི་ཁང་ཤིས་སམ་པེ་ཅིང་དཔར་མ་འདི་ཡིན་པར་འདུག
གཞན་ཡང་ལྔ་པ་ཆེན་མོས་མཛད་པའི་《བསང་མཆོད་བཀྲ་ཤིས་འཁྱིལ་བ》ཞེས་པའི་དེབ་ནང་“ཕུན་ཚོགས་དྲི་ལྡན་བསང་མཆོད་གང་གཱའི་རྒྱུན། ། མི་གཙང་ཉེས་ཚོགས་འཁྲུད་པའི་ཆོ་ག་མཁན། །” ཞེས་བསང་གི་ཐོག་མའི་གོ་དོན་དང་བྱེད་ལས་ནི་མི་གཙང་བའམ་བཙོག་གྲིབ་སེལ་བར་བྱེད་པ་ཡིན་ཞེས་གསུངས་འདུག
གོང་གི་དཔྱད་ཡིག་ལས་ང་ཚོས་ཤེས་ཐུབ་ནི་བསང་གི་གོ་དོན་ནི་གཙང་ཞེས་པ་ཡིན་ལ། བསྩང་ཞེས་པ་སྒྲ་ཟུར་ཆགས་ནས་བྱུང་བར་ཡང་འདོད། དེའི་ཆོ་ག་ནི་ཟས་རིགས་དང་ཐང་ཤུག་སོགས་བསྲེགས་ནས་རང་ཉིད་དད་སའི་ལྷ་དེར་དྲི་ཞིམ་གྱི་མཆོད་པ་ཕུལ་བའི་མུར། མི་གཙང་བའི་གྲིབ་མ་དག་ཅིང་། ནད་གདོན་བར་ཆད་སོགས་སེལ་བ། འདོད་དོན་ཡིད་བཞིན་དུ་འགྲུབ་པར་སྐྱབས་བཅོལ་བ་ཞིག་ཡིན།
གཉིས། སྔོན་གྱི་དུས་སུ་མི་རིགས་གང་ཞིག་དང་རྒྱལ་ཁབ་གང་ཞིག་གིས་དམག་འཁྲུག་བྱེད་དུས་རི་འགོ་མཐོན་པོ་དང་ཉག་ག་སོགས་སུ་དུ་བ་བཏང་སྟེ་ཕན་ཚུན་ལ་གསང་བརྡའམ་དམག་བརྡ་གཏོང་བའི་སྲོལ་ཡོད། དེ་ནི་སྔོན་གྱི་དུས་དམག་འཁྲུག་བྱེད་དུས་གསང་བརྡ་སྤྲོད་བྱེད་ཀྱི་བརྡ་ཁྱད་པར་བ་ཞིག་ཡིན་པས། དུ་བ་གཏོང་བ་ནི་ཐོག་མའི་དུས་སུ་དམག་འཁྲུག་ཏུ་སྤྱོད་པ་དང་། བོད་རང་ལ་མཚོན་ན་དེ་ནི་རིམ་བཞིན་ཆོས་ལུགས་ཀྱི་ཆོ་ག་ཞིག་ཏུ་གྱུར་པར་འདོད།
གཞན་དེ་ནི་བོད་མིའི་ཁ་དཔེར་ཆུ་མགོ་གངས་ལ་ཐུག ཆོས་མགོ་རྒྱ་གར་ལ་ཐུག་ཞེས་པ་ཇི་བཞིན། བསང་གི་ཁུངས་དེའང་རྒྱ་གར་འཕགས་པའི་ཡུལ་གྱི་སངས་རྒྱས་ཐུགས་རྗེ་ཅན་ལ་ཐུག་ཡོད་པ་རེད་དེ། གསེར་འོད་དམ་པའི་མདོ་ལས། “བཙུན་པ་བཅོམ་ལྡན་འདས་གསེར་འོད་དམ་པ་མདོ་སྡེ་དབང་བོའི་རྒྱལ་བོ་དེ་ལ་མཆོད་པའི་སླད་དུ་བདུག་པ་སྣ་ཚོགས་ཀྱི་འཁྲི་ཤིང་དག་འབྱུང་བར་འགྱུར་ཏེ། དེ་དག་སྐད་ཅིག་ཐེངས་ཤིག་ཡུད་ཙམ་དེ་ལ་རྒྱལ་པོ་བདག་ཅག་བཞིའི་རང་རང་གི་ཁང་བའི་སྟེང་གི་བར་སྣང་ལ་སྤོས་དང་བདུག་པ་སྣ་ཚོགས་ཀྱི་འཁྲི་ཤིང་དག་གི་གདུགས་རྣམས་སུ་གནས་པར་འགྱུར”ཞེས་གསུངས།
གོང་གི་ཁུངས་ལུང་འདི་གསུམ་གང་ལ་ལྟས་རུང་བསང་ནི་བོད་ཀྱི་རིག་གནས་དང་ཁ་འབྲལ་ཐབས་མེད་པ་ཞིག་ཡིན་པ་རྟོགས་ཐུབ་ལ། བསང་ནི་དུས་རྒྱུན་བོད་མིའི་འཚོ་བའི་ཁྲོད་མིག་མཐོང་ལག་ཟིན་དུ་སྣང་བའི་རིག་གནས་ཀྱི་གྲུབ་ཆ་གལ་ཆེན་ཞིག་ཡིན་པའང་ངང་གིས་ཚོར་ཐུབ།
གཅིག དེ་ནི་གདོད་མའི་སྤྱི་ཚོགས་སྐབས་སུ་དམར་མཆོད་བྱེད་པའི་ཆོ་ག་དེ་ལས་བྱུང་བར་འདོད་དེ། ཕྱིས་སུ་ལོ་རྒྱུས་འཕེལ་རྒྱས་ཀྱི་འགྲོས་དང་བསྟུན་ནས་རིག་གནས་གཞན་གྱི་རྒྱུན་དང་ཉམས་འདྲེས་བྱུང་ཞིང་། སྔོན་གྱི་ས་སྐྱེས་རྡོ་སྐྱེས་ཀྱི་རིག་གནས་ཀྱི་རྣམ་པའམ་བྲོ་བ་ལ་བསྒྱུར་བཅོས་དང་བླང་དོར་སྣ་ཚོགས་བྱས་པས་ད་ལྟའི་བསང་མཆོད་བྱེད་པའི་རྣམ་པ་འདི་དར་བར་འདོད་དོ། །
ལྷ་བསང་གཏོང་བ་ནི་བོད་ཀྱི་ཡུལ་ལུང་གང་སར་རྒྱ་ཆེར་དར་བའི་ཆོས་ལུགས་རིག་གནས་ཀྱི་ཆོ་ག་ཞིག་ཡིན། དེ་ནི་སྐྱེས་བོ་སུ་ཞིག་གིས་རང་ཉིད་དད་སའི་ཡུལ་ལྷ་གཞི་བདག་དང་ཆོས་སྐྱོང་སྲུང་མ་སོགས་ལྷ་གང་ཞིག་ལ་ཐང་ཤུག་དང་རྩམ་པ། དཀར་གསུམ་མངར་གསུམ་ལ་སོགས་པའི་ཟས་རིགས་སྣ་ཚོགས་བསྲེགས་ནས་མཆོད་སྦྱིན་བྱས་ཏེ་རང་ལ་གྲོགས་དན་བྱེད་པར་སྐྱབས་བཅོལ་བའི་ཆོས་ལུགས་ཀྱི་བྱེད་སྒོ་ཞིག་ཡིན།
སློབ་གྲྭའི་སློབ་སྦྱོང་གི་དམིགས་ཡུལ་འགྲུབ་པ་ལ་གཙོ་བོ་སློབ་ཕྲུག་དང་འབྲེལ་ཡོད་དགེ་ལས་དང་ཁྱིམ་ཚང་ཕ་མ་བཅས་ནས་རང་གཞུང་གི་སྲིད་བྱུས་སྤྱི་དང་མཛད་ཕྱོགས་ལ་གཞོགས་འདེགས་བྱ་རྒྱུ་ཤིན་ཏུ་གལ་ཆེ་སྟབས། འདི་ག་ལས་ཁུངས་ནས་རང་རེའི་མ་འོངས་སོན་རྩའི་ཐོག་ཐུགས་ཞེན་ཆེ་བའི་ཤེས་ཡོན་ཅན་སྤྱི་དང༌། ཁྱད་པར་ལོ་མང་སློབ་ཁྲིད་ཀྱི་ཉམས་མྱོང་ཡོད་པའི་དགེ་རྒན་ཟུར་པ་ཁག་གི་རིན་ཐང་ཆེ་བའི་ཉམས་མྱོང་དང་དགོངས་ཚུལ་བསྡུ་རུབ་ཀྱིས། ཕྱིས་འབྱུང་ན་གཞོན་རྣམས་ཀྱི་སློབ་སྦྱོང་གི་མཐུན་རྐྱེན་དུ་སྦྱར་དང་སྦྱོར་མུས་ཡིན།
སྐྱབས། ངོམས་པ། ཐབ་ལྕིབས། ཆིབས་རྟ། གོ་སྐབས། གྲངས། སྔགས་བགྲང༌། ལྕགས་རིགས། ཆབས། བགེགས། བསྔགས་བརྗོད། ཆུའི་ངོགས། བལ་ཐགས། ཁྲིམས། དངངས། སྐད་གྲགས། ཡིད་གཅུགས། ཆགས་ཞེན། ཉམས་རྟོགས། ཐབས་ཤེས། རྟགས་མཚན། སྟེགས་བུ། སྟོབས་ཤུགས། བདེ་ལེགས། ཐུགས་སེམས། ཡི་དྭགས། ནགས་ཚལ། ཕྱོགས། མཚམས། ཁོངས་གཏོགས། འབངས། དམངས། ཚོགས་འདུ། མཛངས། ཞགས་པ། ཆུ་རགས། ལགས་སོ། ལྷགས་པ། ལུང་རིགས། ཚིགས་བཅད། གོ་ཡངས། ལྟ་བུའོ།།
ཚིག་སྡུད་བྱེད་ཚེ་མིང་ཐོག་མ་སྡུད་མི་རིགས་ནི། ཨ་ཀ་རུ་ནག་པོ་ལ་ཨར་ནག ལྕགས་ཀྱི་སྨྱུ་གུ་ལ་ལྕགས་སྨྱུག ཕྱག་ན་རྡོ་རྗེ་ལ་ཕྱག་རྡོར། བོད་ཀྱི་ཡི་གེ་ལ་བོད་ཡིག བོད་ཀྱི་ཕྲུ་གུ་ལ་བོད་ཕྲུག བུ་ལོན་ལ་བུན། ཚུར་རོལ་ལ་ཚུར། ཕ་རོལ་ལ་ཕར། ཤེས་རབ་ཀྱི་ཕ་རོལ་ཕྱིན་པ་ལ་ཤེར་ཕྱིན། ཤེས་རབ་བསྟན་པ་ལ་ཤེར་བསྟན། བདེ་བར་གཤེགས་པ། བདེར་གཤེགས། དེ་ཁོ་ན་ཉིད་ལ། དེ་ཉིད། སྤྲེའུ་ལ། སྤྲེལ་ལྟ་བུ་སོགས་སོ།།
ཐག་པས་འཁྱིགས། གདུགས་འཁྱེར། མཐའ་འཁྱོངས། གར་འཁྲབས། ཐོག་ནས་འགོམས། གཞན་དང་འགྲན། བརྩོན་འགྲུས། གར་འཆམས། ཁས་འཆེས། རྐུ་མས་འཇབས། ལས་པས་འཇུས། དགྲ་དང་འཐབས། ཚུར་འཐེན། ལས་ཀྱིས་འཕངས། གཡང་དུ་འཕུལ། ཚིག་ངན་གྱིས་འཕྱས། ཆུ་ཚགས་ཀྱིས་འཚགས། བདེ་བས་འཚོས། དགྲ་ལ་འཛིངས། གྱེན་དུ་འཛེགས། གནས་ནས་འཕོས། ལག་པས་འཁྱུད། ཤིང་ལ་འཐམས། ནོར་འཕྲོགས། ཡིད་འཁུམ། ནང་དུ་འཚངས། ལྟ་བུའོ།།
ཉིད། ཁོ་ན། འབའ་ཞིག ཤ་སྟག བཞིན། ལྟ་བུ། ལྟར། ལ་ལ། འགའ་ཞིག ཁ་ཤས། དག ཀུན། ཡོངས། ཐམས་ཅད། ཚང་མ། ཙམ། ཚུལ། ཅོག དུ་མ། ཤོག སྙམ། སྙེད། གུ། ཅི་མ་རུང༌། འུ། ཟུང༌། ཆ། ཡ། ལོ། གྲག ཟེར། ཡིན། རེད། ད་ནི། འོ་ན། འོན་ཏེ། གལ་ཏེ། རང་རེ། ང་ཚོ། རྣམས། སླར། རང་ཅག ཨེ་ཅག འོ་སྐོལ། ངེད་ཚོ། ལ་སོགས། འོན་སྟངས། ལྟ་བུའོ།།
སྟོནད་ཀ ཀུནད་ཏུ། དཀོནད་ཅོག སྐྱིལད་དཀྲུང༌། ཀླནད་ཀ བེརད་ཀ ཡོནད་ཏན། ཐལད་ཀ ནནད་ཏུར། རིནད་ཅེན། མངའ་རོལད། ལནད་ཅིག ཤིནད་ཏུ། འོནད་ཀྱང༌། ལྷནད་ཅིག ཕྱིནད། འཛིནད། ཐརད། འབྱོརད། གྱུརད། སྩོལད། ལྟ་བུ་དང༌། བྱ་ཚིགས་སྐབས་ན་ར་ལ་གསུམ་རྗེས་འཇུག་ཏུ་སོང་བའི་འདས་ཚིག་དང༌། སྐུལ་ཚིག་ལ་ད་ཡང་འཇུག་སྦྱར་དགོས།
ཀྭ་ཡེ། ཁྭ་ཏ། གྭ་པ། གྭ་དོར། ཉྭ་རིལ། ཉྭ་མོ། ལན་ཚྭ། ཇ་ཚྭ། ཞྭ་མོ། ཟྭ་ཚོད། རྭ་ཅོ། ལྭ་བ། ཤྭ་འོད། ཤྭ་ར། དྭགས་པོ། བུ་རམ་ཧྭགས། སློབ་གྲྭ། མོ་ཕྱྭ། ཕྱྭ་གཡང༌། རྩྭ་ཆུ་ལྟ་བུའོ།།
དཔེ་མཁྱུད། མཁྱེན་པ། མཆོད་པ། མཇལ་བ། མུ་མཐུད་པ། འོག་ཏུ་མནན་པ། ལག་པས་མནམས་པ། ན་བཟའ་མནབ་པ། དཔེས་མཚོན་པ། མཛད་པ་ལྟ་བུའོ།།
ཀ) བྱེད་འབྲེལ་ལས་ཚིག་ལ་སྔོན་འཇུག་སོ་སོའི་དཔེར་བརྗོད་ལས་སྔོན་འཇུག་འ་ཅན་གྱི་དཔེར་བརྗོད།
ཁ) བྱེད་འབྲེལ་ལས་ཚིག་ལ་སྔོན་འཇུག་སོ་སོའི་དཔེར་བརྗོད་ལས་སྔོན་འཇུག་འ་ཅན་གྱི་དཔེར་བརྗོད།
བོད་རིགས་མང་ཆེ་བ་ནི་སངས་རྒྱས་ཆོས་ལུགས་ལ་དད་ཞེན་ཆེ་བས་དགེ་སྡིག་སྤངས་བླང་དང་འབྲེལ་བ་དང་དེ་མིན་གོམས་གཤིས་ཀྱི་ཐོག་ནས་བྱུང་བའི་རྒྱུན་གཏན་འཛེམས་སྤང་དགོས་པའི་གནས་ཤིན་ཏུ་མང་སྟབས་འདིར་རེ་རེ་བྱས་ནས་འགོད་ཀྱིས་མི་ལང་བས་དཔེ་ཚན་ཁ་ཤས་ཤིག་བཀོད་ན།
ཡང་བཤད་ཚུལ་གཅིག་ལ། དབྱར་ཟླ་དྲུག་པ་ནི་མདོ་སྨད་ལྷོ་རྒྱུད་འཛིན་མའི་གཞི་རུ་ལོ་ཏོག་དང་ཤིང་འབྲས་སྣ་ཚོགས་རབ་ཏུ་སྨིན་པའི་སྒང་ཡིན་ལ། དུས་སྐབས་དེར་རེབ་གོང་ཡར་ནང་མར་ནང་གཙོ་བྱས་པའི་ས་གནས་མང་ཤས་སུ་དབྱར་གྱི་སྤྲོ་གསེང་སྤེལ་ཏེ་བོད་རང་གི་ཁྱད་ཆོས་ལྡན་པའི་གླུ་ལེན་རྩེད་མོ་སྣ་ཚོགས་ལ་དགྱེས་དགུར་རོལ་བའི་དཔེ་ཡོད་ཅིང་། སྐྱེས་ཕོ་མོ་ཀུན་གྱིས་ལུས་ལ་གཟབ་མཆོར་ཕུན་སུམ་ཚོགས་པར་སྤྲས་ནས། དགའ་བའི་གླུ་དང་སྐྱིད་པའི་བྲོ་འཁྲབ་པའི་གོམས་སྲོལ་མ་ཉམས་པར་ཡོད་པས་གླུ་རོལ་ཞེས་འབྲི་བ་ཡང་ཡོད།
དྲུག་པའི་གླུ་རོལ་གྱི་མིང་འདོགས་སྟངས་ལ་མཁས་པ་སོ་སོའི་བཞེད་ཚུལ་མི་འདྲ་བ་ཡོད་དེ། བཤད་ཚུལ་གཅིག་ནི་རེབ་གོང་གི“དྲུག་པའི་ལྷ་ཟླ་ཆེན་མོ”ཞེས་པའི་དམངས་ཁྲོད་སྲོལ་རྒྱུན་མཆོད་པའི་དུས་ཆེན་འདི་ནི་སྣ་མང་ཕུན་སུམ་ཚོགས་པའི་མཆོད་པ་དང་རྩེད་མོ་བརྒྱུད་ནས་ལྷ་ཀླུ་གཉན་གསུམ་དགྱེས་པར་བྱེད་པའི་ཆོ་ག་ཁྱད་པར་བ་ཞིག་ཡིན་པས་དྲུག་པའི་ཀླུ་རོལ་ཞེས་ཟེར་བ་ཡིན།
ལྷ་རྩེད་ནི་རྩེད་མོ་བ་སྐྱེས་བུ་དར་མ་དག་གིས་ལག་ཏུ་ལྷ་རྔ་བཟུང་སྟེ་གཡས་འཁོར་གཡོན་འཁོར་གྱིས་ཉིས་རྡུང་དང་སུམ་རྡུང་དགུ་རྡུང་ལ་སོགས་སྟངས་སྟབས་སྣ་ཚོགས་པའི་ལྷ་རྩེད་རྩེ་ཞོར་རྒྱབ་གཞུང་དང་ཁ་འགྲམ་ལ་ལྕགས་ཐུར་ལྟ་བུའི་འབིག་ཁབ་འཛེར་ནས་ཡུལ་ལྷ་གཞི་བདག་ལ་ཤ་ཁྲག་གི་མཆོད་པ་ཕུལ་ཏེ། ལྷ་རྣམས་མཉེས་པར་བྱེད་པའི་རྩེད་མོའི་རིགས་ཤིག་ཡིན།
གནའ་མི་རྣམས་ཀྱི་རྒྱུད་པ་རིམ་བཞིན་འཕེལ་བ་ལས་བོད་ཀྱི་མིའི་རིགས་བཞི་ཞེས་སེ་དང་། རྨུ་དང་། ལྡོང་དང་། སྟོང་སྟེ་རུས་ཚན་ཆེན་པོ་བཞི་ཆགས་པ་དང་། ཡང་དེའི་སྟེང་དབྲ་དང་འབྲུ་གཉིས་བསྣན་པས་མིའུ་རིགས་དྲུག་བྱུང་ཞེས་ཀྱང་གྲགས།
དེ་ལྟར་གནའ་མི་རྣམས་ཀྱི་རྒྱུད་པ་རིམ་བཞིན་འཕེལ་བ་ལས་བོད་ཀྱི་མིའི་རིགས་བཞི་ཞེས་སེ་དང་། རྨུ་དང་། ལྡོང་དང་། སྟོང་སྟེ་རུས་ཚན་ཆེན་པོ་བཞི་ཆགས་པ་དང་། ཡང་དེའི་སྟེང་དབྲ་དང་འབྲུ་གཉིས་བསྣན་པས་མིའུ་རིགས་དྲུག་བྱུང་ཞེས་ཀྱང་གྲགས།
བོད་ཀྱི་གདོད་མའི་རུས་ཚན་གྱེས་ཚུལ་སྐོར་ལའང་བཤད་སྲོལ་འདྲ་མིན་སྣ་ཚོགས་མཆིས་ཀྱང་། རུས་ཚན་གྱི་མ་ལག་འདྲེན་ཚུལ་ཅུང་ཆ་ཚང་བ་ཞིག་ལ་འདི་ལྟར་སྣང་སྟེ། ཕ་སྤྲེལ་རྒན་བྱང་ཆུབ་སེམས་དཔའ་དེའི་རྒྱུད་རིམ་པར་འཕེལ་ཞིང་། རུས་རིགས་བཞི་རུ་དབྱེ་བ་ལ། སེ་དང་། རྨུ། ལྡོང་དང་། སྟོང་སྟེ་བཞིའོ།།
བར་དོའི་ངོ་སྤྲོད་ཐོས་གྲོལ་ཆེན་མོ་བཞུགས།ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ཆོས་ཉིད་བར་དོའི་གསལ་འདེབས་ཐོས་གྲོལ་ཆེན་མོ་བཞུགས།
དེང་དུས་ཁ་ཅིག་བོད་ཀྱི་ལོ་རྒྱུས་སྨྲ་བའི་སྐབས་སུ། སྲོང་བཙན་སྒམ་པོའི་གོང་དུ་བོད་ལ་ཡི་གེ་མེད་པས་དེའི་གོང་གི་ལོ་རྒྱུས་ནི་གཏམ་རྒྱུད་དང་ཟེར་སྲོལ་ཙམ་ཡིན་སྟབས་དེ་ནི་གཏམ་རྒྱུད་ཀྱི་དུས་རབས་ཡིན་ཞེས་བཤད་ཀྱིན་འདུག འཆད་ཚུལ་དེ་ནི་ཆོས་ལུགས་གྲུབ་མཐའི་ཆགས་སྡང་ཅན་རྣམས་ཀྱི་བཤད་ཡམས་ཀྱི་རྗེས་སུ་འབྲངས་པ་ཙམ་ལས། རང་ཉིད་ཆོས་བོན་དག་གི་གནའ་བོའི་ཡིག་རྙིང་རྣམས་ལ་ཞིབ་གཟིགས་བྱས་ཏེ་ཆ་རྒྱུས་ཡོད་པ་ཞིག་མིན་སྟབས། རི་བོང་ཅལ་འདྲོག་གི་དཔེ་རུ་སོང་བས། ལོ་རྒྱུས་དངོས་གཙོ་སྨྲ་བའི་ལྟ་བ་དང་གཏན་ནས་མཐུན་ཐབས་མེད།
སྤྱིར་འཇིག་རྟེན་འདིར་རྒྱལ་ཁབ་གང་དང་མི་རིགས་གང་ཡིན་ཀྱང་ཡ་ཐོག་གདོད་མའི་སྐོར་གྱི་ལོ་རྒྱུས་ནི་བཤད་ཡམས་དང་སྒྲུང་གཏམ་ཙམ་ལ་བརྟེན་ནས་རིམ་བཞིན་ཡི་གེར་བཀོད་པ་ལ། ཕྱིས་སུ་གསར་རྙེད་བྱུང་བའི་གནའ་རྫས་ཁག་ལ་བརྟེན་ནས་ཞིབ་འཇུག་བྱས་ཏེ་གཏན་ལ་ཕབ་པ་ལས། དེང་དུས་ཉིན་བཞིན་ཟིན་ཐོ་བཀོད་པ་ཇི་བཞིན་ཡུལ་དུས་དོན་རྐྱེན་ཐམས་ཅད་མ་འདྲེས་པར་གསལ་ལྷང་ངེ་བ་བཀོད་ཡོད་པ་ཞིག་གང་ལའང་མ་མཐོང༌། དེ་ལྟར་ཡོད་པའང་མི་སྲིད་དེ། ཡ་ཐོག་གདོད་མའི་སྤྱི་ཚོགས་ཀྱི་སྐབས་སུ་མི་རིགས་གང་ལའང་ཡི་གེ་མེད་པའི་ཕྱིར།
ཡང་ཁ་ཅིག་གིས། བོད་ཀྱི་རུས་རྒྱུད་སྤྲེའུ་ལས་བྱུང་བར་བཤད་པ་འདི་ནི། གནའ་རབས་བསྐལ་པ་ཡ་ཐོག་གམ་གདོད་མའི་བོད་རིགས་རྣམས་ཀྱིས་སྤྲེའུ་ལ་རང་གི་རིགས་རུས་སུ་འཛིན་པའི་དད་ཞེན་གྱི་སྲོལ་དེ་སྟེས་དབང་གི་སྒོ་ནས་དེང་དུས་ཀྱི་སྤྲ་མི་རུ་འགྱུར་བའི་ཚན་རིག་གི་བཤད་ཚུལ་དང་གཅིག་མཐུན་བྱུང་བ་རེད། ཅེས་ལུང་དང་རིགས་པ་སོགས་སྒྲུབ་བྱེད་ཀྱི་རྒྱུ་མཚན་གང་ཡང་མེད་པར། སྔོན་བྱོན་བོད་མི་གོང་མ་རྣམས་ཀྱི་བློ་རིག་ལ་དམའ་འབེབས་བྱེད་པ་འདི་ནི་འཕྱོན་མའི་འཆའ་གཏམ་དང་གཅིག་མཐུན་དུ་སྣང༌།
ཞེས་སོགས་བོད་ཡུལ་ཁ་བ་ཅན་གྱི་ཡུལ་འདིར་ཐོག་མར་རྒྱ་མཚོ་ཆེན་པོ་ཞིག་འཁྱིལ་ཡོད་པ་དེ་ཉིད་རིམ་བཞིན་སྐམ་སར་གྱུར་ཚུལ་སོགས་བོད་ཀྱི་ས་ཁམས་ཆགས་ཚུལ་ལ་ཞིབ་འཇུག་བྱས་པའི་སྡོམ་ཚིག་བཀོད་ཡོད་པ་དང༌། དེ་ནས་བོད་མིའི་འགྲོ་བ་བྱུང་ཚུལ་སྐོར་ལ།
སླར་མི་ཡུལ་དུ་ཕེབས་ནས་འགྲོ་དོན་མཛད། བྱམས་ཆོས་སྡེ་ལྔ་ཡི་གེར་བཀོད། དེ་དག་གི་དགོངས་འགྲེལ་གྱི་བསྟན་བཅོས་ཀྱང་མང་དུ་མཛད་དེ་སེམས་ཙམ་པའི་ཤིང་རྟའི་སྲོལ་ཕྱེ།
འཕགས་པ་ཐོགས་མེད་ནི། འཛམ་གླིང་མཛེས་པའི་རྒྱན་དྲུག་གི་ནང་ཚན་དང་སེམས་ཙམ་པའི་ཤིང་རྟའི་སྲོལ་ཕྱེ་བས་ཤིང་རྟའི་སྲོལ་འབྱེད་གཉིས་ཀྱི་ཡ་གྱལ་དུ་བགྲངས།
དཔེ་མཛོད་ཁང་འདི་ནི་སྤྱི་ལོ1973ལོའི་ཟླ7པའི་ཚེས1ཉིན་བསྐྲུན་པ་ཡིན་ལ། འཛམ་གླིང་སྟེང་ཆེས་ཆེ་བའི་རིག་གཞུང་དཔེ་མཛོད་ཁང་གི་གྲས་གཅིག་ཡིན། འདི་ནི་སྔོན་མའི་དབྱིན་ཆེན་མོའི་དངོས་མང་ཁང་དཔེ་མཛོད་ཁང་དང་། རྒྱལ་བཙུགས་ཀྲུང་དབྱང་དཔེ་མཛོད་ཁང་། རྒྱལ་བཙུགས་ཕྱིར་གཡོར་ཚན་རྩལ་དཔེ་མཛོད་ཁང་དང་། དབྱིན་ཇི་རྒྱལ་ཁབ་ཀྱི་རྒྱལ་ཡོངས་དཔེ་ཆའི་དཀར་ཆག་པར་སྐྲུན་ཁང་སོགས་ཀྱི་ལས་ཁུངས་ཀྱིས་མཉམ་གྲུབ་བྱུང་བ་ཡིན། ད་ལྟ་དཔེ་ཆ་ཁྲི1300ཡོད།
ཨུ་རུ་སི་མཉམ་འབྲེལ་རྒྱལ་ཕྲན་གྱི་པར་མའི་རིགས་གང་རུང་ལས་གཅིག་ལེན་ཆོག་པའི་དབང་ཆ་ཡོད། འདི་ནི་ཨུ་རུ་སིའི་དཔེ་མཛོད་ཁང་རིག་པ་དང་། དཀར་ཆག་རིག་པ། དཔེ་མཛོད་རིག་པའི་ཞིབ་འཇུག་ཁྱབ་ཁོངས་ཀྱི་ལྟེ་གནས་ཡིན། ད་ལྟ་དཔེ་ཆ་ཁྲི1360ཡོད།
དཔེ་མཛོད་ཁང་འདི་ནི་ཨ་རིའི་ཆེས་རྙིང་བའི་དཔེ་མཛོད་ཁང་ཡིན་ལ། འཛམ་གླིང་སྟེང་དཔེ་ཆ་ཉར་ཚགས་བྱས་པ་ཆེས་མང་བ་དང་། གཞི་རྒྱ་ཆེས་ཆེ་བའི་སློབ་ཆེན་གྱི་དཔེ་མཛོད་ཁང་ཡང་ཡིན། ད་ལྟ་དཔེ་ཆ་ཁྲི1100ཡོད།
དཔེ་མཛོད་ཁང་འདི་ནི་དུས་རབས་བཅུ་དགུའི་ལོ་རབས་དྲུག་ཅུར་བཞེངས་པ་ཡིན་ལ། ཡོ་རོབ་གླིང་གི་ཆེས་ཆེ་བའི་དཔེ་མཛོད་ཁང་ཡིན་ལ། ཨ་རིའི་རྒྱལ་ཚོགས་དཔེ་མཛོད་ཁང་གི་འོག་མ་ཡིན། འདིར་དཔེ་ཆ་ཁྲི1760ཡོད།
དཔེ་མཛོད་ཁང་འདི་ནི་སྤྱི་ལོ1980ལོར་བཞེངས་པ་ཡིན་ལ། ཉར་ཚགས་བྱས་པའི་རིགས་དུང་ཕྱུར་གཅིག་དང་བྱེ་བ་གཉིས་དང་ས་ཡ་གཅིག་ཡོད་ལ། དཔེ་ཆ་དང་ཡིག་ཆ་དུང་ཕྱུར་གཉིས་དང་བྱེ་བ་གཅིག་ཡོད།
གཞན་ཡང་རྒྱལ་དབང་ལྔ་པའི་ཞལ་སློབ་མཚུར་ཕུ་པ་འཇམ་དབྱངས་དོན་འོད་ཟེར་གྱི་གསུང་། 《ཆོས་ཀྱི་རྗེ་དེ་བཞིན་གཤེགས་པའི་རྣམ་པར་ཐར་པ་དཔག་བསམ་འདབ་མ་བདུན་པ》ལས། “ལྷ་སར་ཕེབས་ཏེ་གོང་ནས་མངགས་པའི་འབུལ་བ་རྣམས་བཞེས་ཏེ་གདུལ་བྱ་སྨིན་གྲོལ་ལ་བཀོད་དོ། །”ཞེས་སྨོས་པས། རྣམ་ཐར་འདིར་རྒྱལ་དབང་རིན་པོ་ཆེ་ལྷ་སར་ཕེབས་གྲུབ་མཚམས་མིང་གོང་མས་འབུལ་བ་འབྱོར་བ་གསལ་བ་ཙམ་ལས་དངོས་ཟོག་ཅི་ཡོད་དམིགས་གསལ་སྨོས་མེད། འོན་ཀྱང་གོང་མས་འབུལ་བ་དང་ཕོ་ཉ་མངགས་འབྱོར་བྱུང་བ་གསལ་བས་སོ། །
ཟླ་བ་དང་པོའི་ཆོ་འཕྲུལ་དུས་ཆེན་དང་། བཞི་པ་ས་ག་ཟླ་བ། དྲུག་པའི་ཚེས་བཞི། དགུ་པའི་ལྷ་བབས་དུས་ཆེན་བཅས་ལ་སྟོན་པའི་དུས་ཆེན་རྣམ་བཞི་ཡང་ཟེར།
བཀའ་བརྒྱུད་བསྟན་པའི་འབྱུང་གནས་བོད་ཡུལ་གཡོ་རུ་ལྷོ་བྲག་སྲས་ཞེས་པའི་ཡུལ་ན། བཀའ་བརྒྱུད་བསྟན་པའི་སྲོལ་འབྱེད་སྒྲ་བསྒྱུར་གྱི་རྒྱལ་པོ་མར་པ་ལོ་ཙཱ་བ་ཆོས་ཀྱི་བློ་གྲོས་ཀྱི་ཐུགས་སྲས་གངས་ཅན་གྲུབ་པའི་གཙུག་རྒྱན་རྗེ་བཙུན་མིད་ལ་རས་པས་སྒྲིབ་སྦྱོང་གི་ཆེད་དུ་ལོ་དྲུག་དང་ཟླ་དྲུག་རིང་དུ་སྲས་དར་མ་མདོ་སྡེའི་སྐུ་མཁར་འདི་ཕྱི་ལོ་1077 ཡས་མས་སུ་བཞེངས་ཤིང་ཁྱད་དུ་འཕགས་པའི་མཁར་རྙིང་ཞིག་ཡིན། སྲས་མཁར་དགུ་ཐོག་འདི་ནི་ལོ་རྒྱུས་རང་བཞིན་ལྡན་པའི་བོད་ཀྱི་ཐུན་མོང་མ་ཡིན་པའི་གནའ་མཁར་ཡུམ་བུ་བླ་མཁར་གཉིས་པ་ལྟ་བུ་ཞིག་ལ་ངོས་འཛིན་ཞུ་བཞིན་ཡོད།
དུས་རབས16པའི་དུས་འགོར་གངས་ཅན་མཁས་པའི་ཁྱུ་མཆོག་དཔའ་བོ་གཙུག་ལག་ཕྲེང་བས་དགེ་འདུན་གྱི་སྡེ་ཆེན་པོ་བཙུགས། གནས་ཡིག་ཁག་ཏུ་རྗེས་སུ་རྒྱལ་དབང་སྐུ་ཕྲེང་ལྔ་པ་བློ་བཟང་རྒྱ་མཚོ་མཆོག་དང་། ཕྱི་ལོ1944ལ་བསམ་གྲུབ་དགོན་གྱི་དགོན་བདག་བླ་མས་ཞིག་གསོ། དགོན་འདིའི་བསྟན་བདག་ནི་དཔའ་བོ་གཙུག་ལག་ཕྲེང་བ་ནས་བཟུང་དཔའ་བོ་སྐུ་ཕྲེང་ན་རིམ་གྱི་གདན་ས་ཡིན།
གདོན་སྒྲོལ་གྱི་ཆོ་ག་ལག་ལེན་ཤིན་ཏུ་གསལ་བར་བཤད་པའི་ཡི་གེ་ཕུན་ཚོགས་བསམ་འཕེལ་ཞེས་བྱ་བ་བཞུགས་སོ། །
མཚོ་བོད་མཐོ་སྒང་ནས་གཏེར་མཛོད་ཕུན་སུམ་ཚོགས་པའི་སི་ཁྲོན་ཞིང་ཆེན་དང་། ཡང་བསྐྱར་རྒྱལ་ཁམས་གཞན་དུ་ཐེངས་གསུམ་ཙམ་གྱི་སློབ་གཉེར་ལམ་བུ་བརྒྱུད་བཞིན། ཕྱིའི་རྒྱལ་ཁབ་ཀྱི་རེ་བ་བཞིན་མ་བསྡད་པར་རང་རྒྱལ་དུ་སླར་ཡང་ཞབས་འདེགས་ཞུ་བར་ལོག་ཕེབས་ཡོང་། དང་པོ་གློག་བརྙན་སྟོན་མཁན་ཞིག་ནས་ཀྲུང་གོ་བཟོ་སྐྲུན་ཁང་གི་ཡོན་ཧྲི་བར། དེ་སྔོན་རང་རྒྱལ་ས་གཤིས་ཚན་རིག་གི་མཚན་སྙན་མཐོ་ཤོས་ལི་སི་ཀོང་ས་གཤིས་ཚན་རིག་གི་བྱ་དགའ་ཐོབ་མྱོང་ཡོད། ཁོང་ནི་རང་རྒྱལ་དུ་མཚན་སྙན་ཤིན་ཏུ་ཆེ་བའི་ས་གཤིས་བརྟག་དཔྱད་ཀྱི་ཆེད་ལས་མཁས་པ་རྡོ་རྗེ་ལགས་ཡིན།
རྡོ་རྗེ་ལགས་ཁོང་ནི་སྤྱི་ལོ་༡༩༥༣ལོར་བོད་ལྗོངས་རྒྱ་ཚ་རྫོང་གི་ཁྱིམ་ཚང་དབུལ་པོ་ཞིག་ཏུ་སྐྱེས་པ་ཡིན་ཞིང་། ལོ་ཉི་ཤུའི་སྐབས་སུ་རྫོང་གི་གློག་བརྙན་སྟོན་མཁན་ཞིག་ཏུ་གྱུར། ལས་ཀ་དེ་ནི་སྐབས་དེའི་ན་གཞོན་རྣམས་ཀྱི་ངོས་ནས་བརྗོད་ན་ཡིད་སྨོན་སྐྱེ་དགོས་པའི་ལས་ཀ་ཞིག་ཡིན་པ་རེད། འོན་ཀྱང་། རྡོ་རྗེ་ལགས་ཀྱི་སེམས་ཁོང་སུ་དེ་ལས་ཀྱང་ཆེ་བའི་ཕུགས་བསམ་ཞིག་ཡོད་པ་སྟེ། དེ་ནི་བོད་ལྗོངས་མ་ཡིན་པའི་ས་ཡུལ་གཞན་དུ་ལྟད་མོ་བལྟ་བར་འགྲོ་འདོད་པ་དང་སློབ་སྦྱོང་དང་། རིག་རྩལ་སྦྱོང་བ། སློབ་གྲྭ་ཆེན་མོར་འགྲོ་འདོད་པ་སོགས་ནི་ཁོང་གི་འདུན་པ་ཉག་ཅིག་ཡིན་པར་སེམས།
སྟེས་དབང་སྟབས་ལེགས་ཤིག་ལ་རྡོ་རྗེ་ལགས་དང་། མཚོ་བོད་ཚན་ཞིབ་རུ་ཁག་གི་ཁོངས་མིའི་དབར་ཐོག་མའི་འབྲེལ་འདྲིས་བྱུང་ཞིང་། ཚན་ཞིབ་རུ་ཁག་གི་ལས་དོན་ཁག་ལས་ཁོང་གིས་ས་གཤིས་ཀྱི་འབྲེལ་ཡོད་ཤེས་བྱ་ཐོག་མར་ཤེས་རྟོགས་བྱུང་བ་རེད། ཁོ་ཚོས་རི་ཀླུང་བཅགས་ནས་མེས་རྒྱལ་འཛུགས་བསྐྲུན་བྱེད་པའི་སྙིང་སྟོབས་དང་བྱས་རྗེས་ཀྱིས་སེམས་འགུལ་དང་སྐུལ་མ་ཆེན་པོ་འཐེབས་ཤིང་། སེམས་ཁོངས་སུ་ས་གཤིས་རིག་པ་སྦྱོང་བའི་འདུན་པ་ཞིག་ད་གཟོད་འཆར་འགོ་ཚུགས།
སྟབས་ལེགས་པ་ཞིག་ལ་གོ་སྐབས་བཟང་པོ་ཞིག་རང་བྱུང་ལྷུན་གྲུབ་ཏུ་འཆར་བ་རེད། ལོ་གཉིས་རིང་གློག་བརྙན་སྟོན་མཁན་གྱི་ལས་རིགས་བརྒྱུད། ལོ་༢༢སླེབས་པའི་རྡོ་རྗེ་ལགས་ལེ་དབར་སྟོང་ཆོད་པའི་ཁྲིན་ཏུའུ་ས་གཤིས་སློབ་གླིང་དུ་༼ད་ལྟའི་ཁྲིན་ཏུའུ་རང་བྱུང་དང་བཟོ་སྐྲུན་རིག་པའི་སློབ་ཆེན་༽སློབ་སྦྱོང་དུ་འོས་སྦྱོར་གནང་བ་རེད།
༡༩༧༨ལོར་ཕུལ་བྱུང་གི་སྦྱང་འབྲས་འོག་སློབ་ཐོན་བྱུང་ཞིང་། རྡོ་རྗེ་ལགས་བོད་ལྗོངས་ས་འོག་ཚ་ནུས་ས་གཤིས་རུ་ཆེན་དུ་ས་གཤིས་རྩད་ཞིབ་དང་ཚན་རིག་ཞིབ་འཇུག་གི་ཕྱག་ལས་གནང་། དཀའ་ངལ་ལ་གདོང་ལེན་ཐུབ་ཅིང་། ཞིབ་འཇུག་ལ་མཁས་པའི་རྡོ་རྗེ་ལགས་ཡུན་རིང་མ་སོང་བར་ལས་ཁུངས་གི་གཙོ་གནད་གསོ་སྐྱོང་བྱ་ཡུལ་དུ་གྱུར་ཞིང་། སྔ་རྗེས་སུ་དབྱི་ཐ་ལི་པི་ས་རྒྱལ་སྤྱིའི་ས་འོག་ཚ་ནུས་སློབ་གླིང་དང་། ཨ་རིའི་ཅ་ཀྲོའོ་སློབ་ཆེན་ལའོ་ལུན་སི་རྒྱལ་ཁབ་ཚོད་ལྟ་ཁང་དུ་ས་གཤིས་ཆེད་ལས་སློབ་སྦྱོང་བྱེད་པར་བཏང་པ་རེད།
ཨ་རིར་སྡོད་རིང་། མཁས་དབང་དང་དགེ་རྒན་མང་དག་ཅིག་གིས་བོད་རིགས་གཞོན་ནུ་འདིའི་ཞིབ་འཇུག་གི་སྙིང་སྟོབས་དང་། ཚན་རིག་ལ་འཛིན་པའི་གཟབ་ནན་གྱི་རྣམ་འགྱུར་ལ་ཡིད་དབང་འཕྲོག་ཅིང་། ཨ་རིར་ལས་ཞུགས་བྱ་བའི་སྐུལ་མ་བྱས་པ་རེད། གནམ་གྲུར་མ་འཛེགས་གོང་གི་སྐར་མ་ཁ་ཤས་གོང་དུ་ཡང་ཨ་རིའི་ཆེད་ལས་མཁས་པས་ཡང་ཡང་བཞུགས་རྒྱུའི་རེ་ཞུ་གནང་བ་རེད། སེམས་རྩ་འཁོལ་པོའི་རེ་འདུན་དེ་འདྲར་རྡོ་རྗེ་ལགས་ཁོང་གིས་ཐེ་ཚོམ་སྤུ་ཙམ་མེད་པར་ཁས་ལེན་མི་བྱས་པར། ངའི་རྩ་བ་མེས་རྒྱལ་དུ་ཡོད་ལ་མེས་རྒྱལ་ལ་ང་རང་དགོས་མཁོ་ཡོད་ཅེས་བཤད་པ་རེད།
ཞོགས་པ་མོག་མོག་འཁྱེར་ནས་རིར་འཛེགས་པ་དང་། ཕྱི་དྲོ་རྡོ་འཁྱེར་ནས་གུར་དུ་ལོག་པ༻ ནི་བོད་ལྗོངས་ས་གཤིས་ལས་དོན་པའི་འཚོ་བ་དངོས་ཡིན་ཞིང་། རྡོ་རྗེ་ལགས་ཁོང་ནི་རྩད་ཞིབ་རུ་ཆུང་གི་སྔོན་སྐྱོད་རུ་ཁག་ཡིན་པས། རྟག་ཏུ་མི་བཞི་ལྔ་རྒྱ་མཚོའི་ངོས་ལས་མཐོ་ཚད་རྨིད་བཞི་སྟོང་ལྔ་སྟོང་ཙམ་གྱི་ལ་རྩེར་གུར་ཕུབས་ནས་ཟླ་བ་དྲུག་བདུན་ཙམ་སྡོད་དགོས་ཡོད་པ་རེད། བཟའ་མ་ནི་རྡོག་ཐོན་མ་བྱས་གོང་ནས་གྲ་སྒྲིག་བྱས་པའི་ཤ་བསྙལ་མ་དང་། ལ་ཕུག ཞོག་ཁོག་སོགས་ཡིན་པ་རེད། མིག་གི་མཐོང་བའི་སར་ཕྱུགས་ཟོག་མེད་ལ་མི་དུད་ནི་དེ་བས་ཀྱང་རིག་རྒྱུ་མེད་པ་མེད།
རྡོ་རྗེ་ལགས་གིས་གསུངས་པར། ས་གཤིས་རིག་པའི་ངོ་མཚར་གྱི་གནས་ནི། ཞོགས་པ་སྒོ་ཐོན་རིམ་བཞིན་སེམས་ཁོངས་སུ་གསང་བ་བརྟོལ་ཐུབ་པའི་སྒུལ་ཤུགས་ཤིག་སྐྱེས་བཞིན། དཀའ་བ་དང་ངལ་དུབ་ཇི་ལྟར་འཕྲད་ཀྱང་སེམས་ནང་དུ་རེ་བ་ཞིག་སྔར་མུས་སུ་བསྡད་ཡོད་ཅེས་གསུངས་གི་ཡོད་པ་རེད།
ཕྱི་རོལ་དུ་ས་གཤིས་རྩད་ཞིབ་བྱེད་ཡུན་རིང་། རྡོ་རྗེ་ལགས་ཀྱིས་ཉེན་ཁ་དང་། ངལ་བ་གྲངས་མེད་ཁྱད་གསོད་བྱས་ཡོད་དེ། མི་མེད་ལུང་སྟོང་དུ་རང་ཉིད་ཁེར་རྐྱང་སྡོད་པ་དང་། གངས་རིར་འཛེགས་སྐབས་མིག་གཉིས་གངས་ཕྱིད་ཐེབས་པའི་སྡུག་བསྔལ། རི་མགོ་ནས་འགྱེལ་རིལ་ཤོར་བའི་ན་ཟུག རི་ཉིལ་བའི་ཞེད་སྣང་དང་དངངས་སྐྲག་སོགས་མྱོང་དགོས་ཀྱི་ཡོད་པ་རེད།
ཨོཾ་སརྦྦ་ཏ་ཐཱ་ག་ཏོ་ཥྞི་ཥ་སི་ཏཱ་ཏ་པ་ཏྲེ་ཧཱུཾ་དྲུཾ་ཧྲཱིཿཥྚོཾ། ཛམྦྷ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། སྟམྦྷ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། མོ་ཧ་ན་ཀ་རཱི་ཧཱུཾ་དྲུཾ་ཧྲཱིཿ་ཥྚོཾ། ལམྦྷ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། བ་ཧ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། པ་ར་བི་ཥ་བྷཀྵ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། སརྦྦ་དུཥྚ་པྲ་དུཥྚ་ནཱཾ་སྟམྦྷ་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། སརྦྦ་ཡཀྵ་རཀྵ་ས་གྲ་ཧཱ་ཎཱཾ་བི་དྷྭཾ་ས་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། སརྦྦ་པ་རི་བིདྱཱ་ཙྪེ་ད་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། ཙ་ཏུར་ཤཱི་ཏཱི་ནཱཾ་གྲ་ཧ་ས་ཧ་སྲཱ་ཎཱཾ་བི་དྷྭཾ་ས་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། ཨཥྚ་བི་ཤ་ཏཱི་ནཱཾ་ནཀྵ་ཏྲཱ་ཎཱཾ་པྲ་སཱ་ད་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། ཨཥྚ་ནཱཾ་མ་ཧཱ་གྲ་ཧཱ་ཎཱཾ་བི་དྷྭཾ་ས་ན་ཀ་རཱི་ཧཱུཾ་དྲུཾ་ཧྲཱིཿཥྚོཾ། རཀྵ་རཀྵ་མཾ་སརྦྦ་ས་ཏྭཱ་ཤྩ།
གློག་ཁབ་ལེན་མཉམ་འགུལ་རྣམ་པ་ནི་གློག་ཁབ་ལེན་རྒྱུད་ཁོངས་ཁྲོད་གལ་ཏེ་འགུལ་ཚད་གཅིག་མཚུངས་ཀྱི་དངོས་པོ་དེ་གཉིས་ལས་གཅིག་ནི་གློག་སྤྲོད་འཕྲུལ་ཆས་དང་གཅིག་ཤོས་ནི་གློག་ལེན་འཕྲུལ་ཆས་བྱས་ཏེ་དེ་གཉིས་ཚད་གཞི་གཅིག་པའི་སྒོ་ནས་འགུལ་སྐབས་གློག་ལེན་འཕྲུལ་ཆས་ལ་གློག་སྤྲོད་འཕྲུལ་ཆས་ནས་འབྱུང་བའི་གློག་ཁབ་ལེན་ར་བའི་ནུས་ཚད་ཐོབ་པ་དང་དེ་རྗེས་གློག་རྒྱུན་དུ་འགྱུར་ཏེ་སྒྲིག་ཆས་ལ་གློག་གསོག་གི་ཡོད།
སྐུད་མེད་གློག་གསོག་ནི་གློག་སྐུད་སྦྲེལ་མཐུད་མེད་པའི་གནས་ཚུལ་འོག་གློག་ཁབ་ལེན་ར་བའམ་གློག་ཁབ་རླབས་ལ་བརྟེན་ནས་གློག་སྤྱོད་སྒྲིག་ཆས་ལ་གློག་གསོག་གི་ཡོད།མིག་སྔར་སྐུད་མེད་གློག་གསོག་གི་གཙོ་བོའི་ལག་རྩལ་གསུམ་ཡོད་དེ་གློག་ཁབ་ལེན་བལྟོས་འབྱུང་རྣམ་པ་དང་གློག་ཁབ་ལེན་མཉམ་འགུལ་རྣམ་པ།དེ་བཞིན་སྐུད་མེད་གློག་རླབས་རྣམ་པ་བཅས་ཡིན།
སྐུད་མེད་གློག་རླབས་རྣམ་པ་ནི་གློག་ཁུངས་སུ་གློག་ཁབ་ལེན་རླབས་འབྱུང་འཕྲུལ་ཆས་ཤིག་བཞག་དགོས་པ་དང་གློག་སྤྲོད་གནམ་སྐུད་ཀྱིས་གློག་ཁབ་ལེན་རླབས་བརྒྱུད་སྤེལ་དང་གློག་ལེན་གནམ་སྐུད་གཞན་དེས་གློག་ཁབ་ལེན་རླབས་ཀྱི་ཆ་འཕྲིན་བསྡུ་ལེན་བྱས་རྗེས་གློག་ནུས་སུ་འགྱུར་ནས་གློག་སྤྱོད་སྒྲིག་ཆས་ལ་གློག་གསོག་གི་ཡོད།
གློག་སྤྲོད་སྐུད་སྒོ་དེ་སྤེལ་འགྱུར་གློག་རྒྱུན་བརྒྱུད་ནས་འགྲོ་བ་དང་གློག་ལེན་སྐུད་སྒོར་དེ་ཧྥ་ལ་ཏེ་གློག་ཁབ་ལེན་བལྟོས་འབྱུང་གཏན་སྲོལ་དབང་གིས་བལྟོས་འབྱུང་གློག་རྒྱུན་ཐོན་གྱི་ཡོད་པ་བཅས་དེ་ལྟར་སྐུད་མེད་ཐབས་ལས་གློག་ནུས་སྐྱེལ་འདྲེན་གྱི་དམིགས་ཚད་མངོན་འགྱུར་ཐུབ་ཀྱི་ཡོད།
གློག་ཁབ་ལེན་བལྟོས་འབྱུང་རྣམ་པ་ནི་རྒྱུད་ཁོངས་མ་ལག་གི་གཞོགས་གཅིག་ཏུ་གློག་སྤྲོད་སྐུད་སྒོ་བཞག་པ་དང་གཞོགས་གཞན་ཞིག་ཏུ་གློག་ལེན་སྐུད་སྒོ་བཞག་གི་ཡོད།
གློག་ཁབ་ལེན་བལྟོས་འབྱུང་རྣམ་པའི་གློག་གསོག་ནུས་པ་ཧ་ཅང་མཐོ་པོ་ཡོད།འོན་ཏེ་གློག་གི་འཕྲུལ་ཆས་དང་གློག་གསོག་ངོས་ལེབ་མཉམ་དུ་བཞག་དགོས་པ་སྟེ་བར་ཐག་་
གོང་གི་ཐབས་གསུམ་པོ་དེ་དག་ལ་ངོ་རེར་གློག་གསོག་ཁྱད་ཆོས་མི་འདྲ་བ་རེ་ལྡན་ཡོད་ལ་མི་ལྡེང་བའི་ཆ་ཡང་ངེས་ཅན་ཡོད་པ་གཤམ་གསལ།
རྐང་གླིང་ནི་སྔོན་འཕགས་ཡུལ་གྱི་གྲུབ་ཐོབ་རྣམས་ཀྱིས་རང་ཉིད་བྱ་བྲལ་གྱི་སྤྱོད་པར་གཤེགས་ཏེ་གནས་ངེས་མེད་དུར་ཁྲོད་སོགས་སུ་གསང་སྔགས་ཀྱི་ཆོ་ག་མཛད་སྐབས་རང་ཉིད་མི་རྟག་པ་སྒོམ་པ་ལ་གྲོགས་བྱེད་པའི་ཆེད། དུར་ཁྲོད་ནས་མི་ཤི་བའི་རྐང་ཐུང་ལ་གླིང་པོ་མཛད་པ་ན་རྐང་གླིང་ཞེས་གྲགས། བོད་དུ་སྤྱི་ལོའི་དུས་རབས་བཅུ་གཅིག་པའི་ཡས་མས་སུ་ཞི་བྱེད་གཅོད་ཀྱི་གྲུབ་མཐའ་དར་བ་ནས་བཟུང་རིམ་བཞིན་སྲོལ་དེ་བྱུང་བ་མིན་ནམ་སྙམ།
རྒྱ་གླིང་ནི་དང་ཐོག་ཕལ་ཆེར་མེས་རྒྱལ་ནང་ཁུལ་ནས་བོད་དུ་དར་བ་དང་། འགྱིམ་ཤིང་ཀོང་ཇོ་བོད་དུ་ཕེབས་སྐབས་རོལ་མོའི་བྱེ་བྲག་མི་ཉུང་བ་ཞིག་མཉམ་འབྱོར་བྱུང་བའི་ཁོངས་སུ་གཏོགས་པ་མིན་ནམ་ཞེས་ལོ་རྒྱུས་མཁས་དབང་སྐུ་ཞབས་དུང་དཀར་ཕྱོགས་ནས་གསུངས་ཤིང་། འོན་ཀྱང་རྒྱ་གླིང་བོད་དུ་དར་རྗེས་བོད་རང་ཉིད་ཀྱི་ཁྱད་ཆོས་དང་མཐུན་པའི་བཟོ་བཅོས་དང་ཡར་རྒྱས་ཆེན་པོ་བཏང་ཡོད།
སྦུག་ཆལ་ནི་སིལ་སྙན་དང་འདྲ་བར་དཀྲོལ་བའི་རོལ་ཆ་ཞིག་སྟེ། མཁས་པ་ལ་ལས་ཕེག་རྡོབ་ལ་དཔེ་བལྟས་ཏེ་རིག་པས་བསྐྲུན་ཞེས་གསུངས། དེ་ཡང་བོད་རྒྱལ་སྲོང་བཙན་སྒམ་པོའི་དུས་རྒྱ་གར་འཕགས་པའི་ཡུལ་ནས་བོད་ལ་དར་བའི་རོལ་ཆ་ཞིག་ཡིན།
བོད་ཀྱི་རྒྱལ་རབས་རིམ་བྱུང་གི་ནང་དུ་བློན་པོ་རྩལ་བོ་ཆེ་མང་པོ་བྱུང་ཡོད་པས་འདིར་དེ་དག་རེ་རེ་བཞིན་རྒྱལ་རབས་གང་དག་གི་སྐབས་སུ་བྱུང་བ་སོགས་གསལ་བོར་བཀོད་ཡོད།
གཉུག་སེམས་འོད་གསལ་གྱི་དོན་རྒྱལ་བ་རིག་འཛིན་བརྒྱུད་པའི་ལུང་བཞིན་བརྗོད་པ་རྡོ་རྗེ་སྙིང་པོ་ཞེས་བྱ་བ་བཞུགས་སོ། །
གཞི་དེ་ཉིད་སྤྲོས་པ་གང་ཡང་མེད་པའི་ཆ་ནས་ཀ་དག་དང་། སྟོང་རྐྱང་ནམ་མཁའ་ལྟ་བུ་མིན་པར་རང་གསལ་རིས་མེད་རྒྱ་ཆད་ཕྱོགས་ལྷུང་མེད་པར་ལྷུན་གྱིས་གྲུབ་པ། འཁོར་འདས་ཀྱི་སྣང་བ་ཀུན་གྱི་འབྱུང་གནས་ཡིན་པས་ཐུགས་རྗེ་ཀུན་ཁྱབ་ཅེས་གསུངས་ཏེ། རྫོགས་ཆེན་གྱི་རྒྱུད་ཀྱི་ཆོས་སྐད་ལ་གཞིར་གནས་ཀྱི་ཡེ་ཤེས་གསུམ་ལྡན་ཞེས་གསུངས། དེ་བཞིན་དུ་མདོ་རྒྱུད་རྣམས་སུ། སྤྲོས་པའི་རྣམ་པ་ཀུན་དང་བྲལ་བའི་མཚན་མ་ཅིར་ཡང་མི་དམིགས་པ་མེད་པའི་ཆ་ནས་དབྱིངས་ཞེས་བྱ་བ་དང་། སྟོང་པ་ཉིད་ཅེས་བྱ་བ་དང་། རང་མདངས་གསལ་བའི་ཆ་ནས་རང་བྱུང་ཡེ་ཤེས་དང་།
རྣམ་པ་ཀུན་ཏུ་མི་འགྱུར་བས་གཉུག་མའི་སེམས་དང་། གཉུག་མའི་ཡིད་དང་། རང་བཞིན་འོད་གསལ་བའི་སེམས་དང་། སེམས་ཀྱི་རྡོ་རྗེ་དང་། མཁའ་ཁྱབ་མཁའ་ཡི་རྡོ་རྗེ་ཅན་ལ་སོགས་པའི་མིང་གི་རྣམ་གྲངས་ཀྱིས་བསྟན་ཀྱང་། དེ་ཐམས་ཅད་དབྱིངས་དང་ཡེ་ཤེས་གཉིས་སུ་མེད་པ་སེམས་ཀྱི་ཆོས་ཉིད་དམ་གནས་ལུགས་དོན་དམ་རྡོ་རྗེ་ལྟ་བུའི་བྱང་ཆུབ་ཀྱི་སེམས་དེ་ཉིད་ཁོ་ན་ལས་དོན་ཐ་དད་དུ་ཡོད་པ་མ་ཡིན་ནོ། །
དེས་ན་ཆོས་ཀྱི་དབྱིངས་ཟེར་ཀྱང་དབྱིངས་སྟོང་རྐྱང་ཞིག་ལ་མི་གོ་བར། འོད་གསལ་བ་དང་འདུ་འབྲལ་མེད་པའི་རྣམ་ཀུན་མཆོག་ལྡན་གྱི་སྟོང་ཉིད་ཡིན། རང་བྱུང་ཡེ་ཤེས་ཟེར་ཀྱང་ཡུལ་དང་ཡུལ་ཅན་གྱི་ཟླས་ཕྱེ་བའི་སྟོང་ཉིད་རྟོགས་པའི་ཡུལ་ཅན་གྱི་བློ་འདུས་བྱས་མཚན་མ་ཅན་ཞིག་ལ་མི་གོ་བར་རང་བཞིན་གསལ་ཡང་འདུས་བྱས་སུ་གདགས་པའི་མཚན་མ་རྡུལ་ཙམ་མེད་པར་གོ་དགོས། རྫོགས་ཆེན་སེམས་སྡེ་སོགས་སུ་བྱང་ཆུབ་ཀྱི་སེམས་ཞེས་དང་། ཀློང་སྡེ་སོགས་སུ་ཆོས་ཀྱི་དབྱིངས་ཞེས་དང་།
སྣང་བ་ཐམས་ཅད་རང་བཞིན་གྱིས་ཡེ་ནས་རྣམ་པར་དག་པ་སངས་རྒྱས་པ་ཉིད་དུ་ལྟ་བས་གཏན་ལ་འབེབ། འདི་ཆོས་ཉིད་ཀྱི་རིགས་པས་གྲུབ་པ་ཡིན་པས་མ་འཁྲུལ་ཞིང་བསླུ་བ་མེད་ལ་ཡང་དག་པའི་ལྟ་བ་ཞེས་བྱའོ། །
དེ་ཕྱིར་གནས་ལུགས་ལ་སྒྲིབ་པའི་དྲི་མ་བག་ཆགས་དང་བཅས་པ་ཡོངས་སུ་དག་པའི་སངས་རྒྱས་རྣམས་ཀྱི་གཟིགས་པའི་དབང་དུ་བྱས་ན།གནས་ལུགས་ལ་ཆོས་ཐམས་ཅད་མངོན་པར་སངས་རྒྱས་པ་ཉིད་དེ། རྒྱུད་ཀྱི་རྒྱལ་པོ་རྡོ་རྗེ་སེམས་དཔའ་སྒྱུ་འཕྲུལ་དྲ་བ་ལས། སངས་རྒྱས་ཉིད་ལས་གཞན་པའི་ཆོས། །སངས་རྒྱས་ཉིད་ཀྱིས་མི་བརྙེས་སོ། །ཞེས་གསུངས།
གདོད་མ་གཞིའི་གནས་ལུགས། ཟུང་འཇུག་མཉམ་པ་ཉིད་ཆེན་པོ། དུས་གསུམ་འཕོ་འགྱུར་མེད་པས་འདུས་མ་བྱས་ཆེན་པོ་ཡིན་གྱི་ཆོས་ཅན་འདུས་བྱས་མི་རྟག་པ་སྐད་ཅིག་མའི་སེམས་ཤིག་དང་རིགས་པས་དགག་བྱ་བཅད་ཙམ་གྱི་སྟོང་རྐྱང་དངོས་མེད་ཞིག་འདི་ལ་འབྱུང་བའི་གོ་སྐབས་མེད་དོ། །
དེའི་ཕྱིར་གཞི་རྫོགས་པ་ཆེན་པོའམ་གདོད་མ་གཞིའི་འོད་གསལ་ཟུང་འཇུག་འདུས་མ་བྱས་ཆེན་པོ་འདི། ཆོས་ཐམས་ཅད་ཀྱི་གནས་ལུགས་མཐར་ཐུག་ཀྱང་འདི་ཡིན་ལ། ལྟ་བས་རྟོགས་པར་བྱ་བའང་འདི་ཡིན་ཏེ། སྤྲོས་བྲལ་དོན་གསལ་ཆེན་པོའི་རྒྱུད་ལས།
རིག་པ་དངོས་མེད་ཡེ་དག་ཟང་ཐལ་ཆེན་པོ་དེ་ལས། འཁོར་འདས་ཐམས་ཅད་སྣང་བའི་ཕྱིར་གཞི་གནས་ཀྱི་ཡེ་ཤེས་སོ། །ཞེས་དང་། ངོ་བོ་ཉིད་ནི་མ་བྱས་པ་མ་བཅོས་པ།
གཟུང་འཛིན་མེད་པས་ཡིད་ཀྱི་རྣམ་ཤེས་ལས་གྲོལ། སྐྱེ་འགག་མེད་པས་སྒོ་ལྔའི་རྣམ་ཤེས་ལས་གྲོལ་ཞིང་ལོག་པའོ། །ཞེས་དང་།
རིགས་ཀྱི་བུ། ངོ་བོ་ཆོས་ཀྱི་སྐུ། རང་བཞིན་ལོངས་སྐུ། ཐུགས་རྗེ་སྤྲུལ་སྐུ་སྟེ་ཐམས་ཅད་ཀྱི་གཞིར་མ་འགག་པར་གནས་པས་གཞི་གནས་ཀྱི་སྐུ་གསུམ་མོ། །ཞེས་དང་།
དེ་ལྟར་རིག་པ་ངོ་འཕྲོད་པ་ན་འདུས་མ་བྱས་ཡིན་པར་མངོན་སུམ་ཐག་ཆོད་དེ། སྤྲོས་བྲལ་དོན་གསལ་ཆེན་པོ་རྒྱུད་ལས། རུང་བྱུང་རིག་པ་ཆོས་སྐུ་དེ། །ཅི་ཡི་ངོ་བོར་མ་གྲུབ་པས། །
མཚན་མ་འདུས་བྱས་ཐེ་ཚོམ་ཆོད། །ཅེས་དང་། ཆོས་སྐུ་རང་བྱུང་ཡེ་ཤེས་ལ། །རྒྱུ་རྐྱེན་མེད་པས་འདུས་བྱས་མེད། །ཅེས་གསུངས་ཏེ། འདི་ལ་ཆོས་ཉིད་གཉུག་མའི་སེམས་ཞེས་བྱ་སྟེ། རང་གསལ་གྱི་ཆ་ནས་སེམས་སམ་རིག་པའི་མིང་གིས་བསྟན་ཀྱང་། འདུས་བྱས་ཚོགས་བརྒྱད་ཀྱིས་བསྡུས་པའི་སེམས་མ་ཡིན་ཏེ། རྫོགས་ཆེན་ངེས་དོན་འདུས་པའི་རྒྱུད་ལས། སྡ་ཕྱི་མེད་པར་རང་བྱུང་སྐུ། །སེམས་ལས་མ་བྱུང་སངས་རྒྱས་ཡིན། །
ཚེ་ལ་སྔ་ཕྱི་ད་ལྟ་བྱུང་། །སེམས་ལ་འཕོ་འགྱུར་ཡོད་པའི་ཕྱིར། །དེ་ཕྱིར་ལུས་ལ་སྐྱེ་འཆི་བྱུང་། །ན་ཚ་བདེ་སྡུག་སྣ་ཚོགས་པ། །རང་སེམས་ཡིན་ཕྱིར་འཁོར་བར་སྨིན། །
གཉེན་པོས་འཇིག་ཕྱིར་རྐྱེན་ཁར་འགྲོ། །དེ་ཕྱིར་རྐྱེན་གྱིས་མ་བསྐྱེད་པའི། །རང་བྱུང་ཆོས་སྐུ་འགྱུར་མེད་དེ། །ཆོས་རྣམས་ཀུན་གྱི་སྙིང་པོ་ཡིན། །ཞེས་དང་། རང་བྱུང་ཆོས་སྐུའི་སྙིང་པོ་ནི། །རྒྱུ་ལས་མ་བྱུང་རང་བྱུང་སྐུ། །རྐྱེན་གྱིས་མི་འཕྲོག་འབྲས་བུ་ཡིན། །རིག་པ་སྟོང་པ་རྒྱུས་མ་བསྐྱེད། །རིག་པ་རང་གསལ་རྒྱུས་མ་བསྐྱེད། །ཡེ་ཤེས་ཟང་ཐལ་རྒྱུས་མ་བསྐྱེད། །དེ་ཕྱིར་ཆོས་ཉིད་རྟག་པའི་སྐུ། །རང་བྱུང་ཡེ་ཤེས་རྒྱུས་མ་བསྐྱེད། །རྐྱེན་མེད་རང་གསལ་རྒྱུན་མི་འཆད། །གཉེན་པོའི་རྐྱེན་གྱིས་བཅོས་སུ་མེད། །ཅེས་སོགས་དང་། ཆོས་ཀྱི་སྙིང་པོ་རང་བྱུང་སྐུ། །འཁོར་འདས་རྩ་བ་དེ་ཡིན་ཕྱིར། །དེ་ལས་སངས་རྒྱས་སེམས་ཅན་བྱུང་། །དེ་ཕྱིར་རང་བྱུང་ཀུན་གྱི་གཞི། །
སུས་ཀྱང་མ་བྱས་མཛད་བཅོས་མིན། །རང་བྱུང་རིག་པའི་རྒྱལ་པོ་ཡིན། ། དེ་ཕྱིར་འདུས་མ་བྱས་པའི་ཐུགས། །དེ་ལ་གཉེན་པོས་མི་ཤིག་ཕྱིར། །བཞག་ཅིང་བླང་པར་ནུས་པ་མེད། །དེ་དོན་རྟོགས་པའི་རྣལ་འབྱོར་དེས། །མི་ཡི་ལུས་ལ་སངས་རྒྱས་ཐུགས། །རང་བྱུང་སྐུ་ལ་ཚངས་པའི་གསུངས། །དེ་མ་ཐག་ཏུ་ཀུན་བཟང་ཉིད། །